Üldjoontes jutt täiesti õige, va selle agaga, et selliseid "fanatt" töötajaid (oma ala tõelisi fänne) on siiski üsna vähe, kes suudaksid/tahaksid teha 8 tundi päevas sõna otseses mõttes tööd (ennast mitte huvitava valdkonna monitoorimine on kindlasti nende jaoks töö) ning seega käiakse "pead tuulutamas" Facebookis ja muudes keskkondades. Mõtlen selle all just sellised inimesi, keda tegelikult antud valdkond ei huvita või kes töötavad mõnel ametikohal puhtalt rahalistel kaalutlustel.

Samas leidub ka töötajaid, kes tõesti hoolivad oma ettevõtte edust ning nendele julgeks lisaks Annese kirjutatud nippidele lisada veel järgnevad soovitused:

* RSS Readeri kasutamine ja õigete kanalite kaardistamine - Tehke kasvõi terve ettevõtte peale näiteks Google Reader konto ning lisage sinna kanalid, kus räägitakse teie valdkonnast (uudisteportaalid, erialased lehed, blogid jms). Niimoodi saate tegevusetutel hetkedel ennast harida, lugeda uusi huvitavaid mõtteid ning hoida ennast valdkonnas toimuvaga kursis. Võib ka lihtsalt bookmarkida terve hunniku site, kuid RSS-iga on lugemine ja edasi sheerimine lihtsalt tunduvalt mugavam.

* Konkurentide monitoorimine. Kindlasti leidub maailmas sinu otseseid või kaudseid konkurente, kes teevad midagi sinust paremini ja kindlasti ka midagi halvemini. Selle asemel, et lihtsalt Facebook'is oma feedi refreshida, kirjuta parem otsingusse mõne konkurendi nimi ning vaata mida nemad teevad. Võibolla saad just niimoodi ideid, kuidas oma toodet/teenust/organisatsiooni paremini turundada või leiad augu, mis on teiste konkurentide poolt veel täitmata.